open-index/open-wikipedia-markdown huggingface dataset:
Σύνδρομο Neu-Laxova

Το **Σύνδρομο Neu–Laxova** (προφ. Νου-Λαξόβα) (NLS, επίσης γνωστό ως **Σύνδρομο Neu** ή **Σύνδρομο Neu-Povysilová**)  αποτελεί σπάνια αυτοσωμική υπολειπόμενη διαταραχή, χαρακτηριζόμενη από σοβαρό περιορισμό της ενδομήτριας ανάπτυξης και πολλαπλές συγγενείς ανωμαλίες.

Το Σύνδρομο Neu–Laxova αποτελεί πολύ σοβαρή διαταραχή που οδηγεί σε θνησιγένεια ή σε θάνατο λίγο μετά τη γέννηση. Πρωτοπεριγράφηκε από τον Δρα Ρίτσαρντ Νου το 1971 και την Δρα Ρενάτα Λαξόβα το 1972 ως μία θανατηφόρος διαταραχή με πολλαπλές παραμορφώσεις. Είναι εξαιρετικά σπάνια διαταραχή με τις αναφερόμενες περιπτώσεις στην Ιατρική Βιβλιογραφία να αριθμούν κάτω από 100.

## Παραπομπές
Καρλ Τέοντορ Χάρτβεγκ

Ο **Καρλ Τέοντορ Χάρτβεγκ** (γερμ. *Karl Theodor Hartweg*, 18 Ιουνίου 1812 – 3 Φεβρουαρίου 1871) ήταν Γερμανός βοτανολόγος. Συνέλεξε πολυάριθμα νέα για την επιστήμη είδη φυτών στην Κολομβία, το Εκουαδόρ, τη Γουατεμάλα, το Μεξικό και την Καλιφόρνια. Η ανακάλυψη πολλών από τα είδη αυτά δημοσιεύθηκε, με την απαραίτητη αναφορά στον Χάρτβεγκ, από τον Τζωρτζ Γκόρντον, τον επιστάτη των Κήπων της Εταιρείας Κηπουρικής του Λονδίνου, στον οποίο ο Γερμανός βοτανολόγος απέστελλε τα δείγματα. Ο Γκόρντον ήταν ειδικός στα κωνοφόρα, στα οποία ανήκαν πολλά από τα φυτά αυτά.

Επιπλέον, σημαντικός αριθμός των φυτών που συνέλεξε ο Χάρτβεγκ στο Μεξικό από το 1836 και μετά ταυτοποιήθηκε και καταλογογραφήθηκε από τον  Άγγλο βοτανολόγο Τζωρτζ Μπένθαμ στο βιβλίο του με τον τίτλο *Plantas Hartwegianas*, δηλαδή «Φυτά του Χάρτβεγκ».

* Η πρότυπη συντομογραφία **Hartw.** χρησιμοποιείται διεθνώς για να υποδηλώσει τον Καρλ Τέοντορ Χάρτβεγκ σε επιστημονικές αναφορές βοτανικών ονομασιών.

## Παραπομπές

## Πηγές
* 
* 
*

## Εξωτερικοί σύνδεσμοι
* Το βιβλίο ''Plantas Hartwegianas''

Χαρτβεγκ, Καρλ Τεοντορ
Πραούλιος των Ιεροσολύμων

Ο **Άγιος** **Πραούλιος** (*Πράβλιος, Πραγίλιος*) ήταν Πατριάρχης Ιεροσολύμων από το 417 έως το 422. Διαδέχθηκε τον Ιωάννη Β΄ Ιεροσολύμων. Σύμφωνα με Θεοδώρητο τον Κύρου, η διάθεση και η συμπεριφορά του Πραούλιου ταιριάζουν ακριβώς στο όνομα του επισκόπου, το οποίο προέρχεται από τις ελληνικές λέξεις "πράος-πνεύμα".

Έχει ανακηρυχθεί Άγιος στην Ανατολική Ορθόδοξη Εκκλησία και η μνήμη του τιμάται στις 27 Αυγούστου.

## Παραπομπές


Πραούλιος
Κατηγορία:Βυζαντινοί άγιοι
Κατηγορία:Άγιοι της Ορθόδοξης Εκκλησίας
Κατηγορία:Χριστιανοί άγιοι του 4ου αιώνα
Κατηγορία:Εκκλησιαστικοί Πατέρες
Κατηγορία:Εκκλησιαστικοί συγγραφείς
Κατηγορία:Βυζαντινοί του 4ου αιώνα
Κατηγορία:Βυζαντινοί του 5ου αιώνα
Κατηγορία:Επίσκοποι του 4ου αιώνα
Κατηγορία:Επίσκοποι του 5ου αιώνα
Αεροπορική επιδρομή στην εκκλησία του Αγίου Πορφυρίου (Γάζα)

Η **αεροπορική επιδρομή στην εκκλησία του Αγίου Πορφυρίου** σημειώθηκε  στις 19 Οκτωβρίου 2023 και εν μέσω της αναζωπύρωσης της ισραηλινο-παλαιστινιακής σύγκρουσης, με την επίθεση της Χαμάς σε ισραηλινά εδάφη, καταστρέφοντας μέρος του συγκροτήματος της ιστορικής Εκκλησίας του Αγίου Πορφυρίου, μια Ελληνορθόδοξη εκκλησία στην πόλη της Γάζας, στην Παλαιστίνη. Το εκκλησιαστικό συγκρότημα προστάτευε εκατοντάδες εκτοπισμένους Παλαιστίνιους κατά τη διάρκεια της αεροπορικής επίθεσης, καθώς είχε γίνει τόπος καταφυγίου για πολλούς Χριστιανούς και Μουσουλμάνους κατοίκους στη Γάζα κατά τη διάρκεια του πολέμου. Η επίθεση, σύμφωνα με το Ισραήλ, φέρεται να στόχευε σε κοντινό στόχο της Χαμάς. Ο Ελληνορθόδοξος Πατριάρχης Ιεροσολύμων Θεόφιλος Γ΄ και οι επικεφαλής των χριστιανικών δογμάτων στα Ιεροσόλυμα, σε κοινή ανακοίνωσή τους επιβεβαίωσαν ότι από την επίθεση σκοτώθηκαν 18 άμαχοι, εννέα από τους οποίους ήταν παιδιά.

Ο Ισραηλινός στρατός επιβεβαίωσε ότι η έκρηξη προήλθε από μία από τις αεροπορικές επιδρομές του, που φέρεται να στόχευε ένα κοντινό διοικητήριο εκτόξευσης ρουκετών και όλμων της Χαμάς. Η αεροπορική επίθεση προκάλεσε ζημιές στο εξωτερικό της εκκλησίας και οδήγησε στην κατάρρευση ενός παρακείμενου κτιρίου που ανήκε στο συγκρότημα της εκκλησίας. Αρκετοί τραυματίες μεταφέρθηκαν στο νοσοκομείο.

## Αντιδράσεις
Το Ελληνορθόδοξο Πατριαρχείο Ιεροσολύμων κατήγγειλε έντονα την επίθεση, χαρακτηρίζοντάς την ως έγκλημα πολέμου και κατηγόρησε τον ισραηλινό στρατό ότι στόχευσε εκκλησίες και καταφύγια πολιτών. Στο ίδιο πλαίσιο και οι επικεφαλής των χριστιανικών δογμάτων στα Ιεροσόλυμα, οι οποίοι υπογράμμισαν ότι παρά τις αδιάκοπες στρατιωτικές απαιτήσεις για εκκένωση των φιλανθρωπικών ιδρυμάτων και των χώρων λατρείας, τόσο ο Πατριάρχης Θεόφιλος όσο και οι ίδιοι δεν θα εγκαταλείψουν τη χριστιανική αποστολή τους, γιατί κυριολεκτικά δεν υπάρχει κανένα άλλο ασφαλές μέρος για στραφούν οι αθώοι.

## Παραπομπές


Κατηγορία:Πόλεμος Χαμάς-Ισραήλ το 2023
Ποράνοψις

Η **ποράνοψις** (λατινική-επιστημονική ονομασία *Poranopsis*) είναι γένος δικοτυλήδονων φυτών, που ανήκει στην οικογένεια της περικοκλάδας, τα περιπλοκοειδή.

Οι πορανόψεις είναι ιθαγενή φυτά σε ένα μεγάλο μέρος της Ασίας, το οποίο εκτείνεται από την Ινδική υποήπειρο μέχρι τη νότια κεντρική Κίνα και την Ινδοκίνα. Σήμερα αναγνωρίζονται τα εξής τρία είδη ως ανήκοντα στο γένος *Poranopsis*:

* *Poranopsis discifera* – «Ποράνοψις η δισκοφόρος» – (C.K.Schneid.) Staples
* *Poranopsis paniculata* – «Ποράνοψις η θυσανωτή» – (Roxb.) Roberty
* *Poranopsis sinensis* – «Ποράνοψις η σινική» – (Hand.-Mazz.) Staples

## Παραπομπές


## Εξωτερικοί σύνδεσμοι

* Η ποράνοψις στα *[[Βικιείδη]]*

Κατηγορία:Περιπλοκοειδή
NGC 209

Ο **[[Νέος Γενικός Κατάλογος|NGC]] 209** είναι φακοειδής γαλαξίας ο οποίος απέχει περίπου 175 εκατομμύρια έτη φωτός από το Ηλιακό Σύστημα και βρίσκεται στον αστερισμό Κήτος. Τον ανακάλυψε ο αστρονόμος Φράνσις Πριζέρβντ Λίβενγουορθ (Francis Preserved Leavenworth) στις 9 Οκτωβρίου 1885.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Κήτος (αστερισμός)
0209
02338
-03-02-031
Δισκογραφία των Mr. Mister

Η δισκογραφία των Mr. Mister, ενός Αμερικανικού ποπ ροκ συγκροτήματος, αποτελείται από τέσσερα στούντιο άλμπουμ, δύο άλμπουμ συλλογές, εννιά singles, και οκτώ μουσικά βίντεο. Οι Mr. Mister σχηματίστηκαν το 1982 από τον Ρίτσαρντ Πέιτζ και τον Στιβ Τζορτζ.  Μόλις τα αλλά δυο μέλη, Στιβ Φάρις και Πατ Μαστελότο, έγιναν μέλη της μπάντας, υπεγράφησαν από την RCA Records. Το 1984, οι Mr. Mister κυκλοφόρησαν το πρώτο τους άλμπουμI, *I Wear the Face*. Το άλμπουμ κορυφώθηκε στην θέση 170 στο ''Billboard'' 200 και δεν μπήκε στα τσαρτς παγκοσμίως. Το *I Wear the Face* περιείχε το σινγκλ «Hunters of the Night», το οποίο κορυφώθηκε στην θέση 57 του US ''Billboard'' Hot 100.

Το *Welcome to the Real World* (1985) ήταν το δεύτερο και πιο επιτυχημένο άλμπουμ των Mr. Mister. Ήταν στην κορυφή του *Billboard* 200  και πιστοποιήθηκε ως πλατινένιο από την Ένωση Βιομηχανίας Ηχογράφησης της Αμερικής (RIAA).  Διεθνώς, βρέθηκε στις 10 κορυφαίες θέσεις στο τσαρτ άλμπουμ του Ηνωμένου Βασιλείου, του Καναδικού,  Νορβηγικού,   και Ελβετικού.  Το άλμπουμ πιστοποιήθηκε τρεις φορές πλατινένιο από τη Music Canada  και χρυσό από τη Βρετανική Φωνογραφική Βιομηχανία.  Το *Welcome to the Real World* παρήγαγε τέσσερα σινγκλ, συμπεριλαμβανομένων των «Broken Wings» και «Kyrie» που ήταν στην κορυφή του *Billboard* Hot 100  καθώς και στο Καναδικό Chart Singles,  και πιστοποιήθηκαν χρυσά από την Music Canada.  

Οι Mr. Mister κυκλοφόρησαν το τρίτο τους στούντιο άλμπουμ, *Go On...*, το 1987. Αυτό κορυφώθηκε στο νούμερο 55 στο *Billboard* 200. Καταγράφηκε στις 15 κορυφαίες θέσεις στα Σουηδικά, Νορβηγικά, και Ελβετικά τσαρτ άλμπουμ. Το άλμπουμ εμφανίστηκε στα Καναδέζικα άλμπουμ τσαρτς  πιστοποιήθηκε χρυσό από την Music Canada. Το *Go On...* εμφάνισε τέσσερα σινγκλς, αλλά μόνο το «Something Real» εμφανίστηκε στα μουσικά τσαρτς, πιο συγκεκριμένα, στα 40 κορυφαία του *Billboard* Hot 100 και των Καναδικών Singles Chart.

Στα πρόθυρα της κυκλοφορίας του τέταρτου άλμπουμ τους, *Pull*, ο Στιβ Φάρις έφυγε από το συγκρότημα και οι Mr. Mister διαλύθηκαν το 1989.  Από το 1999 έως το 2010, κυκλοφόρησαν επτά άλμπουμ συλλογής: *Broken Wings: The Encore Collection* (1999), *Best Selection* (1999), *Broken Wings: Best of Mister Mister* (1999), *The Best of Mr. Mister* (2001), *Masters* (2002), *Broken Wings* (2010). Το *Pull* κυκλοφόρησε τελικά το 2010. Οι Mr. Mister ακολούθησαν την κυκλοφορία του *Pull* με το όγδοο άλμπουμ συλλογής τους, το *Playlist: The Best of Mr. Mister* (2011). Κανένα από τα άλμπουμ δεν επηρέασε κανένα τσαρτ.

## Άλμπουμ

### Άλμπουμ στούντιο

### Συλλογή άλμπουμ

## Σινγκλς

## Μουσικά βίντεο

## Παραπομπές

;Γενικά
* 
* 

;Συγκεκριμένα



## Εξωτερικοί σύνδεσμοι

* Δισκογραφία Mr. Mister στο Allmusic .
Κατηγορία:Σελίδες με μη επιθεωρημένες μεταφράσεις
NGC 431

Ο **[[Νέος Γενικός Κατάλογος|NGC]] 431** είναι φακοειδής γαλαξίας τύπου SB0 στον αστερισμό Ανδρομέδα. Ανακαλύφθηκε στις 22 Νοεμβρίου 1827 από τον αστρονόμο Τζων Χέρσελ (John Herschel). Ο Ντράιερ τον περιέγραψε ως «αχνό, μικρό, με αναπάντεχα φωτεινότερο κέντρο».

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ανδρομέδα (αστερισμός)
0431
04437
00776
+05-04-002
NGC 433

To **[[Νέος Γενικός Κατάλογος|NGC]] 433** είναι ανοικτό σμήνος το οποίο απέχει 6500 έτη φωτός από το Ηλιακό Σύστημα και βρίσκεται στον αστερισμό Κασσιόπη. Ανακαλύφθηκε στις 29 Σεπτεμβρίου 1829 από τον αστρονόμο Τζων Χέρσελ (John Herschel).

Έχει μόλις δώδεκα αστέρες με μέγεθος άνω του 16, η γραμμική διάμετρός του είναι 26,3 έτη φωτός και η ηλικία του εκτιμάται στα 65 εκατομμύρια έτη.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Κασσιόπη (αστερισμός)
0433
Θεώρημα Ουίλσον

Στην θεωρία αριθμών, το **θεώρημα Ουίλσον** (αναφέρεται και ως **θεώρημα Wilson**) λέει ότι ένας φυσικός αριθμός p είναι πρώτος αν και μόνο αν ισχύει ότι
:(p-1)! \equiv p -1 \mod{p}, 
όπου (p-1)! = 1 \cdot 2 \cdot 3 \cdot \ldots \cdot (p-1) είναι το παραγοντικό του p-1.

Δηλαδή το θεώρημα δίνει μία αναγκαία και ικανή συνθήκη για έναν αριθμό να είναι πρώτος. Το θεώρημα παίρνει το όνομά του από τον Τζον Ουίλσον. 

## Παραδείγματα

* Για p = 2, έχουμε ότι (2-1)! = 1 \equiv 2 - 1 \pmod{2} (και το p είναι πρώτος).
* Για p = 3, έχουμε ότι (3-1)! = 2 \equiv 3 - 1 \pmod{3} (και το p είναι πρώτος).
* Για p = 4, έχουμε ότι (4-1)! = 2 \cdot 3 \equiv 2 \pmod{4} (και το p είναι σύνθετος).
* Για p = 5, έχουμε ότι (5-1)! = 2 \cdot 3 \cdot 4 = 24 \equiv 5 - 1 \pmod{5} (και το p είναι πρώτος).
* Για p = 6, έχουμε ότι (6-1)! = 2 \cdot 3 \cdot 4 \cdot 5 = 120 \equiv 0 \pmod{6} (και το p είναι σύνθετος).
* Για p = 7, έχουμε ότι (7-1)! = 720 \equiv 7-1 \pmod{7} (και το p είναι πρώτος).

## Απόδειξη

## Εφαρμογές
Από πρακτικής απόψεως, η συνθήκη αυτή δεν χρησιμοποιείται για να ελέγξουμε αν ένας αριθμός είναι πρώτος, καθώς ο υπολογισμός του (p-1)! χρειάζεται \Theta(p) πράξεις, ενώ μπορούμε για παράδειγμα να ελέγξουμε απευθείας αν κάποιος από τους αριθμούς 1, \ldots, \lceil \sqrt{p} \rceil διαιρεί τον p (που χρειάζεται \Theta(\sqrt{p}) πράξεις).

## Δείτε επίσης
* Μικρό θεώρημα του Φερμά
* Συνάρτηση Όιλερ
* Πρώτοι αριθμοί Ουίλσον

## Περαιτέρω ανάγνωση

### Εξωτερικοί σύνδεσμοι
* Εφαρμογές του θεωρήματος Ουίλσον
* Διάλεξη για το μικρό θεώρημα του Φερμά και το θεώρημα Ουίλσον
* Θεώρημα Ουίλσον στο Cut The Knot
* Θεώρημα Ουίλσον στο Art of Problem Solving

### Ξενόγλωσσα άρθρα
* 
* 
* 
* 

## Παραπομπές


Κατηγορία:Θεωρία αριθμών
Κατηγορία:Πρώτοι αριθμοί
Ανδρέας Παχατουρίδης

Ο **Ανδρέας Παχατουρίδης** (Περιστέρι, 15 Μαΐου 1952) είναι δήμαρχος Περιστερίου.

## Βιογραφία
Γεννήθηκε στο Περιστέρι το 1952 και είναι γόνος προσφύγων του Πόντου οι οποίοι εγκαταστάθηκαν στην περιοχή το 1922.

Εξελέγη για πρώτη φορά δήμαρχος Περιστερίου το 2002 και από τότε εκλέγεται συνεχώς. Είναι ο δεύτερος μακροβιότερος δήμαρχος στην ιστορία, μετά από τον επί 30 χρόνια δήμαρχο Γαλατσίου, Βασίλη Παπαδιονυσίου. Στις εκλογές του 2023 επανεξελέγη για έκτη φορά, αυξάνοντας τα ποσοστά του.

Στο παρελθόν έχει παραπεμφθεί για υποβολή ψευδούς πόθεν έσχες κατά τα έτη 2007-2014. 

Είναι παντρεμένος με τη Νάντια Παχατουρίδου και έχουν αποκτήσει τρία παιδιά.

## Εκλογικά ποσοστά

## Παραπομπές


Κατηγορία:Δήμαρχοι
Μια Φορά σε Ένα Στούντιο

Το ***Μια Φορά σε Ένα Στούντιο*** (πρωτότυπος τίτλος: ***Once Upon a Studio***) είναι Αμερικανική κωμική ταινία μικρού μήκους φαντασίας crossover ζωντανής δράσης/κινουμένων σχεδίων του 2023 σε παραγωγή Walt Disney Animation Studios και διανομή από τη Walt Disney Pictures. Το σενάριο και τη σκηνοθεσία ανέλαβαν οι Νταν Έιμπραχαμ και Τρεντ Κόρεϊ και δημιουργήθηκε προς τιμήν της εκατονταετίας της εταιρείας. Στην ταινία, χαρακτήρες της Disney ζωντανεύουν από φωτογραφίες που είναι κρεμασμένες στους τοίχους του Κτηρίου Κινουμένων Σχεδίων του Ρόι Ε. Ντίσνεϋ. Η ταινία περιλαμβάνει συνδυάζει κινούμενα σχέδια, κινούμενα σχέδια που δημιουργήθηκαν σε υπολογιστή, και ζωντανή δράση, και περιλαμβάνει χαρακτήρες σχεδόν από κάθε έργο που είχε δημιουργήσει η εταιρεία μέχρι τότε, περιλαμβάνοντας εξήντα δύο ταινίες μεγάλου μήκους, διάφορες ταινίες μικρού μήκους, και κάποιες ταινίες της που περιλαμβάνουν κινούμενα σχέδια και ζωντανής δράσης, όπως τα *[[Μαίρη Πόππινς (ταινία)|Μαίρη Πόππινς]]* (1964), *[[Μάγισσες και Σκουπόξυλα]]* (1971) και ''Ο Πιτ και ο Δράκος του'' (1977). Η ταινία αφιερώθηκε στον Μπάρνι Μάτινσον, ο οποίος εμφανίστηκε στην ταινία και πέθανε οχτώ μήνες πριν από την κυκλοφορία της.

Το *Μια Φορά σε Ένα Στούντιο* έκανε πρεμιέρα στο Διεθνές Φεστιβάλ Κινουμένων Σχεδίων του Ανσί στις 11 Ιουνίου το 2023, και προβλήθηκε στο ABC στις 15 Οκτωβρίου του 2023, ως μέρος του *The Wonderful World of Disney: Disney's 100th Anniversary Celebration* μαζί με την τηλεοπτική πρεμιέρα της ταινίας της Disney *[[Ενκάντο: Ένας Κόσμος Μαγικός]]* (2021). Η ταινία κυκλοφόρησε στο Disney+ και το Hulu στις 16 Οκτωβρίου του 2023, και επίσης προβλήθηκε στα Disney Channel, FX, FXM, και Freeform την ίδια ημέρα. Έλαβε ευρεία αναγνώριση από του κριτικούς, το κοινό, και τους θαυμαστές τις Disney, με όλους τους να επαινούν τα κινούμενα σχέδια, την φιλοδοξία, την ιδέα, και την αίσθηση νοσταλγίας.

## Ελληνική μεταγλώττιση

### Συμμετέχουν Ηθοποιοί
*Τάσος Τζιβίσκος
*Άννα Σταματίου
 

### Συντελεστές

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2023
Κατηγορία:Ταινίες κινουμένων σχεδίων του 2023
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Αμερικανικές ταινίες κινουμένων σχεδίων μικρού μήκους
Κατηγορία:Ψυχρά κι Ανάποδα
Κατηγορία:Disney 100
Dr. Doom

Ο **Dr. Doom** (**Δρ. Βίκτορ βον Ντουμ**) είναι πλασματικός χαρακτήρας που εμφανίζεται σε Αμερικανικά κόμικς που εκδίδονται από την Marvel Comics. Δημιουργήθηκε από τους Σταν Λι και Τζακ Κέρμπι και έκανε την πρώτη του εμφάνιση στο *The Fantastic Four* #5 (Ιούλιος 1962), ως ο κύριος εχθρός της ομάδας υπερηρώων Fantastic Four.

Ο χαρακτήρας έχει συμπεριληφθεί σε πολλές προσαρμογές των κόμικς όπως ταινίες, τηλεοπτικές σειρές, και βιντεοπαιχνίδια. Ιδιαίτερα, έχει απεικονιστεί σε εξουσιοδοτημένες ταινίες *Fantastic Four* ζωντανής δράσης. Ο Τζόζεφ Καλπ υποδύθηκε τον χαρακτήρα στην ακυκλοφόρητη ταινία του 1994, ο Τζούλιαν ΜακΜάον τον υποδύθηκε στην ταινία του 2005 και στην συνέχεια της, και ο Τόμπι Κέμπελ τον υποδύθηκε στην ταινία του 2015. 

Ο Ρόμπερτ Ντάουνι Τζούνιορ υποδύθηκε τον χαρακτήρα στην ταινία του Κινηματογραφικού Σύμπαντος της Marvel (MCU) *[[The Fantastic Four: Πρώτα Βήματα]]* (2025) και θα επαναλάβει τον ρόλο του στις ταινίες  *[[Εκδικητές: Η Άνοδος του Doctor Doom]]* (2026) και ** (2027). Ο Ντάουνι είχε προηγουμένως υποδυθεί τον Τόνι Σταρκ / Iron Man σε διάφορες ταινίες του MCU.

## Παραπομπές


## Εξωτερικοί σύνδεσμοι

* Doctor Doom στο Marvel.com

Κατηγορία:Υπερκακοί της Marvel Comics
Κατηγορία:Χαρακτήρες που δημιουργήθηκαν από τον Σταν Λι
Κατηγορία:Χαρακτήρες κόμικς που δημιουργήθηκαν το 1962
Κατηγορία:Χαρακτήρες των Fantastic Four
Κατηγορία:Χαρακτήρες που δημιουργήθηκαν από τον Τζακ Κέρμπι
MG4

Το **MG4** ή **MG4 EV** είναι ένα ηλεκτρικό αυτοκίνητο πόλης κατηγορίας C, το οποίο κατασκευάζεται απο την ομώνυμη αυτοκινητοβιομηχανία της MG στην πόλη Νιγκντε της Κίνας.
Πρόκειται για το πρώτο αυτοκίνητο που φέρει την νέα πλατφόρμα της SAIC, την *Modular Scalable Platform* ή αλλιώς *Nebula*, αποκλειστική για ηλεκτρικά αυτοκίνητα.

## Πληροφορίες
Το MG4 σχεδιάστηκε στο κέντρο της SAIC στο Λονδίνο και πρωτοκυκλοφόρησε ως **MG Mulan** τον Ιούνιο του 2022 στην Κίνα. Ωστόσο, η προώθηση του έγινε μετέπειτα και παγκοσμίως με κύριο στόχο, την Ευρώπη όπου εκεί υπάρχει η μεγαλύτερη απήχηση στην ηλεκτροκίνηση 
Έτσι, τον Ιούλιο του ίδιου έτους ξεκίνησαν οι εξαγωγές του μοντέλου. 

Οι τεχνικοί της MG φρόντισαν το MG4 να έχει χαμηλό κέντρο βάρους για καλύτερο χειρισμό καθώς και ισοζύγια κατανομή του. Επιπλέον, για μειωμένο βάρος του οχήματος οι μπαταρίες έχουν μικρό πάχος (110 χιλιοστά) και η χωρητικότητα του  να είναι σημαντικά μικρή. 

Ενδιαφέρον έχει η δυνατότητα αυτονομίας του αυτοκινήτου σχετικά με την φόρτιση που χρειάζεται. 
Για παράδειγμα, υπάρχει έκδοση εξοπλισμένη με σύστημα φόρτισης τάσης 800V που μετά από πέντε λεπτά φόρτισης μπορούν να διανυθούν 200 χιλιόμετρα ενώ το 80% της μπαταρίας θα έχει φορτίσει εντός 15 λεπτών.
Στις βασικότερες εκδόσεις υπάρχει σύστημα φόρτισης τάσης 400V όπου υπάρχει δυνατότητα αυτονομίας 100 χιλιομέτρων μετά από φόρτιση πέντε λεπτών, ωστόσο η διάρκεια φόρτισης στο 80% είναι στα 30 λεπτά .

Στην προκειμένη, σύμφωνα με την MG οι εκδόσεις που προσφέρουν πιο άμεσα αυτην την δυνατότητα είναι με την μπαταρία των 64kWh (Long Range battery) και των 77kWh (Extended Range battery). 

Τον Ιούλιο του 2023, έκανε την εμφάνιση του το **MG4 XPOWER** που η κίνηση υπάρχει και στους τέσσερις τροχούς καθώς υπάρχουν δυο ηλεκτροκινητήρες (201hp ο μπροστινός και 228hp ο πίσω)  με μπαταρία 64kWh. Τα 0-100 km/h τα καλύπτει σε 3.8 δλ. Σε αυτήν την έκδοση έχουν γίνει αναβαθμίσεις στο πλαίσιο, στην ανάρτηση, στο σύστημα διεύθυνσης και στο σύστημα πέδησης (μεγαλύτερα δισκόφρενα των 345χιλ.).

## Εκδόσεις

## Παραπομπές


Κατηγορία:Μικρομεσαία αυτοκίνητα
Κατηγορία:Ηλεκτρικά αυτοκίνητα
Κατηγορία:Κινέζικα αυτοκίνητα
Κατηγορία:Αυτοκίνητα MG Motor
Μετζογιούζο

Το **Μετζογιούζο** (ιταλικά: Mezzojuso, αλβανικά: Munxifsi, σικελικά: Menzijusu) είναι ιταλικός δήμος και κωμόπολη 2.687 κατοίκων στη μητροπολιτική πόλη του Παλέρμο της Σικελίας.

Βρίσκεται στην ανατολική πλαγιά της Ρόκκα Μπουζάμπρα στην ενδοχώρα του Παλέρμο, από το οποίο απέχει 41 χλμ, χτισμένο στους πρόποδες του δασώδους όρους Μπρίνια, 560 μέτρα πάνω από την επιφάνεια της θάλασσας.

Οι Άραβες ίδρυσαν εδώ το χωριό Μανζίλ Γιουσούφ, από το οποίο προέρχεται το σημερινό όνομα. Στα μέσα του 15ου αιώνα εγκαταστάθηκαν εδώ Αλβανοί πρόσφυγες που είχαν τραπεί σε φυγή λόγω των Οθωμανών από το έδαφος της σημερινής Αλβανίας και της Ελλάδας.

## Παραπομπές


Κατηγορία:Πόλεις της Σικελίας
Κατηγορία:Δήμοι της Μητροπολιτικής Πόλεως του Παλέρμο
Πιάνα ντέλι Αλμπανέζι

Η **Πιάνα ντέλι Αλμπανέζι** (σημ.: *Κάμπος των Αλβανών*, ιταλικά: Piana degli Albanesi, αρμπερές αλβανικά: Hora e Arbëreshëvet ή Hora, Sheshi, Qana) είναι ιταλικός δήμος 6.128 κατοίκων στη μητροπολιτική πόλη του Παλέρμο της Σικελίας. Η επίσημη ονομασία της πόλης ήταν **Πιάνα ντέι Γκρέτσι**, δηλαδή *Κάμπος των Ελλήνων*, μέχρι το 1941. Ο δήμος βρίσκεται σε ένα ορεινό οροπέδιο και περιβάλλεται από ψηλά βουνά, στην ανατολική πλευρά του επιβλητικού όρους Πιτσούτα, η πόλη, που καθρεφτίζεται σε μια μεγάλη λίμνη, απέχει 24 χλμ από τη μητροπολιτική πρωτεύουσα.

Η πόλη είναι το σημαντικότερο κέντρο της κοινότητας των Αρμπερές της Σικελίας, καθώς και η μεγαλύτερη και πολυπληθέστερη αποικία των Ιταλοαλβανών. Τον περασμένο αιώνα η Πιάνα ντέλι Αλμπανέζι είχε κατά μέσο όρο 10.000 κατοίκους. Στη δεκαετία του 1930 έφτασε να έχει περισσότερους από 12.000 κατοίκους, πολλοί από τους οποίους μετανάστευσαν στην Αμερική και αργότερα στη βόρεια Ευρώπη. Μια μεγάλη κοινότητα *αρμπερές* της *Hora* ζει στο Παλέρμο (10.000 σύμφωνα με τα στοιχεία που αναφέρει η ιταλοαλβανική ενορία της Μαρτοράνα).

Η πόλη είναι επισκοπική έδρα της Επαρχίας της Πιάνα ντέλι Αλμπανέζι, περιφέρειας της Ιταλοαλβανικής Ελληνοκαθολικής Εκκλησίας της οποίας η δικαιοδοσία καλύπτει όλους τους Αλβανούς της Σικελίας που ασκούν το βυζαντινό τελετουργικό.

## Παραπομπές


Κατηγορία:Πόλεις της Σικελίας
Κατηγορία:Δήμοι της Μητροπολιτικής Πόλεως του Παλέρμο
Κατερίνα Κούκα

Η **Κατερίνα Κούκα** (Ηράκλεια Σερρών, 22 Δεκεμβρίου 1960) είναι Ελληνίδα λαική τραγουδίστρια 

## Καριέρα
Έχει πατρική καταγωγή από το Βαμβακόφυτο Σερρών.

Ξεκίνησε την καριέρα της στο τραγούδι σε ηλικία 27 ετών στην μπουάτ «Εμπατή». Εκεί, την ανακαλύπτει Γιώργος Μαρίνος και της προτείνει να συνεργαστούν στη μουσική σκηνή «Μέδουσα».

Έγινε γνωστή στο ευρύ κοινό το 1992, με το δίσκο της «Να 'χα δυο καρδιές να σ' αγαπώ», ο οποίος περιείχε έξι τραγούδια του Γιάννη Σπανού και έξι του Χρήστου Νικολόπουλου.

Κατά τη διάρκεια της καριέρας της έχει συνεργαστεί, μεταξύ άλλων, με τους: Μαρινέλλα, Δήμητρα Γαλάνη, Γιάννη Πάριο, Γιώργο Νταλάρα, Ελευθερία Αρβανιτάκη, Μελίνα Κανά, Λένα Αλκαίου, Διονύση Σαββόπουλο, Φοίβο Δεληβοριά, Πασχάλη Τερζή κ.ά.

Έχει εμφανιστεί ως ηθοποιός στον κινηματογράφο, με ντεμπούτο στην ταινία «Το χάραμα» του Αλέξη Μπίστικα το 1994, αλλά και στην τηλεόραση, κάνοντας ντεμπούτο στη σειρά Το δις εξαμαρτείν.

## Δισκογραφία
### Άλμπουμ
* 1992: *Να 'χα δυο καρδιές να σ' αγαπώ* *(MINOS EMI)*
* 1994: *Στου παράδεισου τα ωραία*  *(MINOS EMI)*
* 2000: *Τα όνειρα μαλώνουν*  *(MINOS EMI)*

## Προσωπική ζωή
Σε μικρή ηλικία, μετανάστευσε με την οικογένεια της στο Άαχεν της Γερμανίας και αφού τελείωσε το σχολείο, επέστρεψε στην Ελλάδα.

Παντρεύτηκε 15 χρονών, ένα χρόνο αργότερα απέκτησε έναν γιο, τον Γιώργο Μπρούζο. Χώρισε 4 χρόνια μετά.

## Παραπομπές


Κατηγορία:Ελληνίδες τραγουδίστριες
Κατηγορία:Λαϊκοί τραγουδιστές
Λίμνη Λάκαρ

Η **λίμνη Λάκαρ** () είναι λίμνη παγετώδους προέλευσης στην επαρχία Νεουκέν της Αργεντινής. Περιβάλλεται από την οροσειρά των Άνδεων, σε υψόμετρο 630 μ. πάνω από τη μέση στάθμη της θάλασσας. Η περιοχή γύρω από τη λίμνη είναι ως επί το πλείστον ακατοίκητη, εκτός από την πόλη Σαν Μαρτίν ντε λος Άνδες στη βορειοανατολική ακτή της. Η λίμνη έχει επιφάνεια 55 χλμ² και μέσο βάθος 167 μ., με μέγιστο βάθος 277 μ. Η λεκάνη απορροής της περιλαμβάνει 1.048 χλμ². Όπως πολλές λίμνες των Άνδεων της Αργεντινής, αποστραγγίζει μέσω της Χιλής στον Ειρηνικό Ωκεανό, στην προκειμένη περίπτωση μέσω του ποταμού Χουαχούμ που ρέει μέσω του Περάσματος Χουαχούμ στις Άνδεις. Ως η βορειότερη λίμνη στην ανατολική πλευρά των Άνδεων που εκβάλλει στον Ειρηνικό, η λίμνη και η λεκάνη απορροής της διεκδικούνταν από τη Χιλή μέχρι το 1902 με βάση την ερμηνεία της Μεθοριακής Συνθήκης του 1881 μεταξύ Χιλής και Αργεντινής. Η λίμνη, μαζί με τη μικρότερη λίμνη Λόλογκ, έχει ιερή σημασία για τους Μαπούτσε, καθώς εμφανίζεται στην προφορική τους παράδοση ως μέρος ενός μύθου δημιουργίας. Μεγάλα τμήματα των ακτών της λίμνης αποτελούνται από γκρεμούς. 

Το κυρίαρχο είδος πλαγκτού στη λίμνη είναι το *[[Aphanocapsa elachista]]*.

## Παραπομπές


Κατηγορία:Λίμνες της Αργεντινής
Πίσω από τις θημωνιές

***Πίσω από τις θημωνιές*** είναι ο τίτλος μιας δραματικής κοινωνικής ταινίας ελληνικής, γερμανικής και βορειομακεδονικής παραγωγής του 2022 σε σκηνοθεσία και σενάριο της Ασημίνας Προέδρου. Πρωταγωνιστούν οι Στάθης Σταμουλακάτος, Λένα Ουζουνίδου, Ευγενία Λάβδα, Χρήστος Κοντογεώργης και Ντίνα Μιχαηλίδου. 

Η υπόθεση της ταινίας διαδραματίζεται το 2015 στα σύνορα της Ελλάδας με την Βόρεια Μακεδονία και συγκεκριμένα στην λίμνη Δοϊράνη, κατά την περίοδο που αρκετές ευρωπαϊκές χώρες είχαν κλείσει τα σύνορά τους με αποτέλεσμα των εγκλωβισμό εκατοντάδων προσφύγων και μεταναστών στα βόρεια ελλαδικά σύνορα. 

Η ταινία απέσπασε 10 βραβεία Ίρις της Ελληνικής Ακαδημίας Κινηματογράφου, συμπεριλαμβανομένων της Καλύτερης Ταινίας, Σκηνοθεσίας και Σεναρίου για την Ασημίνα Προέδρου, καθώς και του Α΄ Ανδρικού Ρόλου για τον Στάθη Σταμουλακάτο. 
  
Η ταινία επιλέχθηκε να εκπροσωπήσει την Ελλάδα στα Βραβεία Όσκαρ το 2023, στην κατηγορία της Καλύτερης Διεθνούς Ταινίας (πρώην Καλύτερη Ξενόγλωσση Ταινία).

## Διανομή

* Στάθης Σταμουλακάτος ως Στέργιος
* Ελένη Ουζουνίδου ως Μαρία
* Ευγενία Λάβδα ως Αναστασία
* Χρήστος Κοντογεώργης ως Χρήστος
* Ντίνα Μιχαηλίδου ως Γεωργία
* Πασχάλης Τσαρούχας ως Δημήτρης
* Αναστάσης Κόζντινε ως Ιλίρ
* Κώστας Φιλίππογλου ως Παντελής
* Γλυκερία Πατραμάνη ως Μαριάνθη
* Ηλίας Βαλάσης ως Πετράκης
* Στέφανος Κοσμίδης ως δικηγόρος
* Θοδωρής Σκυφτούλης ως ταμίας

## Παραπομπές


## Εξωτερικοί σύνδεσμοι

* 
* 
* 

Κατηγορία:Ταινίες του 2022
Κατηγορία:Ελληνικές ταινίες της δεκαετίας 2020
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Σκηνοθετικό ντεμπούτο σε ταινίες
Νιζίπ

Το **Νιζίπ** (τουρκικά: Nizip) είναι δήμος και διαμέρισμα της επαρχίας Γκαζιαντέπ της Τουρκίας. Έχει έκταση 944 τ.χλμ, και ο πληθυσμός του είναι 148.386 κάτοικοι (2022).

Βρίσκεται 45 χλμ από την πόλη του Γκαζιαντέπ, 95 χλμ από την Σανλιούρφα (Έδεσσα) και 35 χλμ από το Κάρκαμις (Καρχεμίς).

## Ιστορία
Άνθρωποι ζούσαν στην τοποθεσία από την προϊστορική εποχή. Στην αρχαιότητα, στις όχθες του ποταμού Ευφράτη βρισκόταν η πόλη Ζεύγμα, φημισμένη σήμερα για τα ψηφιδωτά της. Τον 16ο αιώνα, ο σουλτάνος Σελίμ Α΄ κατέκτησε αυτά τα εδάφη και τα ενσωμάτωσε στην Οθωμανική Αυτοκρατορία. Κατά τη διάρκεια του Β΄ Αιγυπτοτουρκικού Πολέμου, στις 24 Ιουνίου 1839 έλαβε χώρα σε αυτά τα μέρη η Μάχη του Νεζίμπ.

## Εξωτερικοί σύνδεσμοι
* Επίσημη ιστοσελίδα του δήμου
* Επίσημη ιστοσελίδα της πόλης

## Παραπομπές


Κατηγορία:Επαρχία του Γκαζιαντέπ
Κατηγορία:Ασιατικές πόλεις της Τουρκίας
Οξυντικά κύτταρα

Τα **οξυντικά κύτταρα** (αγγλ.: *oxyntic cells*) ή αλλιώς **τοιχωματικά κύτταρα** (αγγλ.: *parietal cells*) είναι επιθηλιακά κύτταρα στο στομάχι που εκκρίνουν υδροχλωρικό οξύ (HCl) -κύριο μέρος του γαστρικού υγρού- και επίσης εκκρίνουν *[[Ενδογενής παράγοντας|ενδογενή παράγοντα]]* ο οποίος είναι μία γλυκοπρωτεΐνη. 

Αυτά τα κύτταρα βρίσκονται στους γαστρικούς αδένες που υπάρχουν πάνω στην επένδυση του βυθού και στις περιοχές του σώματος του στομάχου.
 Περιέχουν ένα εκτεταμένο εκκριτικό δίκτυο καναλιών από το οποίο παράγεται και εκκρίνεται το HCl με ενεργή μεταφορά στο στομάχι. Το ένζυμο ATPάση υδρογόνου-καλίου (H+/K + ATPase) είναι μοναδικό στα οξυντικά κύτταρα και μεταφέρει τα κατιόντα H+ σε ολική συγκέντρωση περίπου 3 εκατομμύρια προς 1, που είναι η πιο οξεία απαντώμενη ύπαρξη ιόντων που συντίθεται στον ανθρώπινο οργανισμό. Τα τοιχωματικά κύτταρα ρυθμίζονται κυρίως μέσω σηματοδότησης ισταμίνης, ακετυλοχολίνης και γαστρίνης τόσο από κεντρικούς όσο και από τοπικούς ρυθμιστές.

## Παραπομπές

Κατηγορία:Στόμαχος
Κατηγορία:Επιθηλιακά κύτταρα
Κατηγορία:Ανθρώπινα κύτταρα
Κατηγορία:Ζωικά κύτταρα
Τόνοπα (Νεβάδα)

Η **Τόνοπα** (γράφεται επίσης και **Τόουνοπα**· αγγλικά: Tonopah, γλώσσα σοσόνι: Tonampaa) είναι αυτόνομη κωμόπολη στην κομητεία Νάι της Νεβάδα των ΗΠΑ, καθώς και η έδρα αυτής. Με το ψευδώνυμο **Βασίλισσα των Καταυλισμών Αργύρου** για την πλούσια σε βιομηχανία εξόρυξης ιστορία της, πλέον αποτελεί κατά κύριο λόγο πόλη-θέρετρο με βάση τον τουρισμό, αξιοσημείωτη για τα αξιοθέατα της όπως το Ξενοδοχείο Mizpah και το Μοτέλ Clown.

Η Τόνοπα βρίσκεται στη διασταύρωση των αμερικανών Οδών 6 και 95, περίπου στο μέσο του δρόμου μεταξύ Λας Βέγκας και Ρίνο. Στην απογραφή του 2010, ο πληθυσμός ήταν 2.478 κάτοικοι. Η στατιστικά απομονωμένη περιοχή απογραφής της Τόνοπα έχει συνολική έκταση 42 τετραγωνικά χιλιόμετρα, όλα ξηρά.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νεβάδα
Κατηγορία:Έδρες κομητειών της Νεβάδα
Ερκολάνο (σύγχρονη πόλη)

Το **Ερκολάνο** (, έως το 1969 **Ρεζίνα**) είναι πόλη και δήμος (*comune*) στη Μητροπολιτική Πόλη της Νάπολης, στην περιφέρεια της Καμπανίας, στην Ιταλία. Υψώνεται στις νοτιοδυτικές πλαγιές του Βεζούβιου, με θέα στον κόλπο της Νάπολης, νοτιοανατολικά της πόλης της Νάπολης. Είναι μέρος του Εθνικού Πάρκου του Βεζούβιου (*Parco nazionale del Vesuvio*).

Στον χώρο του σημερινού δήμου ανακαλύφθηκε η αρχαία πόλη Ερκουλάνεουμ (), στα ελληνικά *Ηράκλειο* ή *Ηράκλεια*, η οποία καταστράφηκε από την ηφαιστειακή έκρηξη του Βεζούβιου το 79 μ.Χ. Οι αρχαιολογικές ανασκαφές της πόλης ξεκίνησαν το 1710 και έκτοτε έχουν έρθει στο φως πολλά ευρήματα, καθώς και σημαντικό τμήμα του αρχαίου χώρου.

Η παλαιότερη ονομασία της πόλης ήταν Ρεζίνα αλλά τον Φεβρουάριο του 1969 μετονομάστηκε σε Ερκολάνο, το οποίο προέρχεται από το αρχαίο τοπωνύμιο Ερκουλάνεουμ (ή Ηράκλειο). Σχεδόν ταυτόχρονα, το όνομα του κεντρικού δρόμου της πόλης άλλαξε από Λεωφόρος Ερκολάνο (*Corso Ercolano*) σε Λεωφόρο Ρεζίνα (*Corso Resina*).

Ο δήμος Ερκολάνο συνορεύει με τους δήμους Μποσκοτρεκάζε (*Boscotrecase*), Μάσα ντι Σόμα (*Massa di Somma*), Οταβιάνο (*Ottaviano*), Πολένα Τρόκια (*Pollena Trocchia*), Πόρτιτσι (*Portici*), Σαν Τζόρτζιο α Κρεμάνο (*San Giorgio a Cremano*), Σαν Σεμπαστιάνο αλ Βεζούβιο (*San Sebastiano al Vesuvio*), Σαντ'Αναστάζια (*Sant'Anastasia*), Σόμα Βεζουβιάνα (*Somma Vesuviana*), Τόρε ντελ Γκρέκο και Τρεκάζε (*Trecase*).

Στο Ερκολάνο παράγεται ένα από τα παλαιότερα και πιο χαρακτηριστικά προϊόντα της γεωργίας της Καμπανίας, η μικρή ποικιλία τομάτας (Πομοντορίνο) Πιένολο του Βεζούβιου (*Pomodorino del Piennolo del Vesuvio*). Επίσης, ανάμεσα στα γεωργικά προϊόντα της ηφαιστειακής αυτής γης, αξίζει να αναφερθούν τα βερίκοκα, καθώς και τα σταφύλια, από τα οποία παράγεται το κρασί «Lacryma Christi» (Λάκριμα Κρίστι, δηλαδή «Δάκρυα του Χριστού»).

## Δείτε επίσης
* Αρχαίο Ερκολάνο

## Παραπομπές


## Εξωτερικοί σύνδεσμοι
* 

Κατηγορία:Καμπανία (Ιταλία)
Καμπανια
Κατηγορία:Πόλεις της Καμπανίας
NGC 359

Ο **[[Νέος Γενικός Κατάλογος|NGC]] 359** είναι ελλειπτικός γαλαξίας ο οποίος απέχει περίπου 238 εκατομμύρια έτη φωτός από το Ηλιακό Σύστημα και βρίσκεται στον αστερισμό Κήτος. Τον ανακάλυψε  στις 2 Σεπτεμβρίου 1864 ο αστρονόμος Άλμπερτ Μαρτ.

Έχει εξαιρετικά μεγάλη παλιρροϊκή ουρά, γεγονός που ενδεχομένως υποδηλώνει παρελθοντική και πιθανώς συνεχιζόμενη βαρυτική αλληλεπίδραση με τον γειτονικό NGC 364.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Κήτος (αστερισμός)
0359
03817
00662
+00-03-066
Ευρωεκλογές 2024

Οι **Εκλογές για το Ευρωπαϊκό Κοινοβούλιο 2024** ή **Ευρωεκλογές 2024** πραγματοποιήθηκαν στις 6-9 Ιουνίου 2024 και αποτέλεσαν την δέκατη κοινοβουλευτική εκλογική διαδικασία από την καθιέρωση των άμεσων εκλογών το 1979, αλλά και την πρώτη διαδικασία, μετά το Brexit. 

Πρώτη σε έδρες ήρθε η Ομάδα του ΕΛΚ, ενώ είχαν απώλειες οι ομάδες των Σ&Δ, της Ανανεώστε και των Πράσινων, με ομάδες δεξιότερα του ΕΛΚ, όπως οι Πατριώτες και οι ΕΣΜ, να αυξάνουν τις έδρες τους, μαζί με την σύσταση μίας νέας, ακροδεξιάς ομάδας, την ΕΚΕ.

Στις 18 Ιουλίου, το Ευρωπαϊκό Κοινοβούλιο επανεξέλεξε την Ούρσουλα φον ντερ Λάιεν ως Πρόεδρο της Κομισιόν με μυστική ψηφοφορία.

## Διαδικασία Εκλογών
Οι εκλογές για το Ευρωπαϊκό Κοινοβούλιο διεξάγονται κάθε πέντε χρόνια μέσω γενικού δικαιώματος ψήφου. Οι εκλογές του 2024 θα σηματοδοτήσουν την αρχή της ανανέωσης για τους αρχηγούς των κύριων Ευρωπαϊκών οργάνων όπως το Ευρωπαϊκό Κοινοβούλιο, η Επιτροπή και το Συμβούλιο.

Κάθε Ευρωπαίος/Ευρωπαία πολίτης ηλικίας 17 ετών και άνω μπορεί να ψηφίσει εφόσον κατοικεί στην Ελλάδα και έχει εγγραφεί στον ειδικό εκλογικό κατάλογο. Δεν είναι πλέον δυνατή η ψηφοφορία σε εκλογικά τμήματα στο εξωτερικό, δεδομένου ότι υπάρχει η δυνατότητα της επιστολικής ψήφου.

## Σύνθεση Κοινοβουλίου
Το Ευρωπαϊκό Συμβούλιο αποφάσισε να αυξήσει τον αριθμό των εδρών για την επερχόμενη κοινοβουλευτική περίοδο από 705 σε 720. Αυτή η απόφαση εγκρίθηκε από το Ευρωπαϊκό Κοινοβούλιο στο Στρασβούργο. Η βάση για αυτήν την απόφαση ήταν μια έκθεση από το Κοινοβούλιο τον Ιούνιο του 2023, που ξεκίνησε τη διαδικασία καθορισμού του νέου αριθμού των εδρών. Αυτή η προσαρμογή θεωρήθηκε απαραίτητη για να αντικατοπτρίσει τις δημογραφικές αλλαγές που έχουν συμβεί στην ΕΕ μετά τις εκλογές του 2019. Οι επιπλέον έδρες διανεμήθηκαν μεταξύ διάφορων χωρών, με το Βέλγιο να λαμβάνει μία επιπλέον έδρα, μεταξύ άλλων.

## Αποτελέσματα
### Ανά Ευρωπαϊκό πολιτικό κόμμα την ημέρα των εκλογών

### Σύνθεση ευρωομάδων μετεκλογικά στην έναρξη της κοινοβουλευτικής περιόδου

### Ανά χώρα
Ο παρακάτω πίνακας δείχνει την σύνθεση του Ευρωπαϊκού Κοινοβουλίου στην έναρξη της κοινοβουλευτικής περιόδου.

## Σημειώσεις

## Παραπομπές

Κατηγορία:Ευρωεκλογές 2024
Κατηγορία:Εκλογές του 2024
Όλγα Μέντζου

Η **Όλγα Β. Μέντζου** (1905, Κωνσταντινούπολη - 11/6/1980, Ιωάννινα) ήταν Ελληνίδα μουσικός (βιολονίστα), μουσικοπαιδαγωγός και συνθέτρια.  

Γεννήθηκε το 1905 στην Κωνσταντινούπολη από όπου και έφυγε με την οικογένεια της για την Ελλάδα το 1922. Η οικογένεια της είχε καταγωγή από την Βήσσανη Ιωαννίνων.

Σπούδασε μουσική στην Μεγάλη του Γένους Σχολή και στο Ζάππειο Παρθεναγωγείο έως το 1922. Την χρονιά αυτή, η οικογένεια της μετακόμισε στα Ιωάννινα, όπου και συνέχισε τις εγκύκλιες σπουδές της στην Ζωσιµαία Σχολή μέχρι το 1925. Στην συνέχεια σπούδασε στο Ελληνικό Ωδείο Αθηνών θεωρητικά και βιολί, από όπου και αποφοίτησε το 1930 λαμβάνοντας το δίπλωμα θεωρίας μουσικής και βιολιού με άριστα!

Επέστρεψε στα Ιωάννινα, όπου και έζησε την υπόλοιπη ζωής της διδάσκοντας μουσική.

Δίδαξε ως καθηγήτρια μουσικής στο παράρτημα του Εθνικού Ωδείου, στο Δημοτικό Ωδείο Ιωάννίνων, στο Γυμνάσιο Θηλέων Ιωαννίνων, στην Ζωσιμαία Παιδαγωγική Ακαδημία (1948-1951).

Μαθήτευσαν κοντά της πολλοί δεξιοτέχνες του βιολιού όπως ο Τάτσης Αποστολίδης, ο Ντίνος Κωνσταντινίδης, ο Δημήτρης Βράσκος, ο Θεόδωρος Τενεζάκης, ο Βύρων Καψάλης, ο Μιλιτάδης Παπανικολάου, ο Παύλος Γκόβελας, ο Παναγιώτης Εργάτης και η Λίτσα Μπόγα.

Σημαντική ήταν η παρουσία της στην πολιτιστική ζωή των Ιωαννίνων οργανώνοντας και συμμετέχοντας σε καλλιτεχνικές εκδηλώσεις και συναυλίες.

Συνέγραψε και εξέδωσε η ίδια το έργο της με τίτλο "Μουσική Ανθολογία" σε δύο τόμους.

Απεβίωσε στις 11 Ιουνίου 1980 και κηδεύτηκε στην Βήσσανη.

## Παραπομπές


Κατηγορία:Έλληνες βιολιστές
Κατηγορία:Απόφοιτοι του Ωδείου Αθηνών
Βαγγέλης Χρόνης

Ο **Βαγγέλης Χρόνης** (Σταυρούπολη Ξάνθης, 1947 - ) είναι Έλληνας ποιητής και πεζογράφος.

## Βιογραφία
Γεννήθηκε το 1947 στη Σταυρούπολη Ξάνθης. Σπούδασε αγγλική φιλολογία και ναυτιλιακά στο Ηνωμένο Βασίλειο και από το 1971 είναι στέλεχος του Ομίλου Λάτση. Διετέλεσε για πολλά χρόνια συνεργάτης του Γιάννη Λάτση. Είναι αντιπρόεδρος, μη εκτελεστικό μέλος, του Ομίλου Lamda Development και μέλος του εκτελεστικού συμβουλίου του Ιδρύματος Λάτση.

## Λογοτεχνία
Ξεκίνησε να γράφει στίχους από παιδί αλλά η πρώτη του ποιητική συλλογή, *Ο σύμμαχος χρόνος* (Στοχαστής), εκδόθηκε μόλις το 1999. Έκτοτε ακολούθησαν οι συλλογές *Μη ρωτάς για το αύριο. Σήμερα είσαι μια εικόνα του χθες* (Μίμνερνος, 2003), *Νέοι στον Άδη* (2005), *Ένα χωνάκι θλίψη* (2010), *Η ευθύνη του Μαΐου* (2014), *Τα αγάλματα και οι ψυχές* (2016), *Το αρχαίο κεραμίδι* (2018), *Το φως της σκιας* (2019), *Μελλοντική ελευθερία* (το 2020 από κοινού με τον Κωνσταντίνο Μπούρα) και τα άπαντά του με τίτλο *Ποίηση: 1999-2020* (2021), όλα από τις εκδόσεις Καστανιώτη.

Το 2022 εκδόθηκε το *Αειθαλής χρόνο*ς, που περιλαμβάνει τα πεζά κείμενα του Χρόνη που έχουν δημοσιευθεί σε λογοτεχνικά περιοδικά και στον Τύπο ή έχουν αποτελέσει ομιλίες εκδηλώσεων. Υπήρξε στενός φίλος του σημαντικού ζωγράφου Αλέκου Φασιανού, ο οποίος είχε αναλάβει την εικονογράφηση των λογοτεχνικών του έργων.

## Διακρίσεις
Το 2007 τιμήθηκε με το Βραβείο Σωτηρίου Ματράγκα της Ακαδημίας Αθηνών για την ποιητική συλλογή *Νέοι στον Άδη* (2005).  Το 2016 τιμήθηκε με το Α’ βραβείο του διεθνή λογοτεχνικού διαγωνισμού Odysseus Award υπό την αιγίδα του London Greek Film Festival και το 2021 το ποιητικό του έργο *Το φως της σκιάς* κέρδισε το βραβείο του 14ου Διαγωνισμού Alberoandronico, στην κατηγορία των ξενόγλωσσων ποιητικών συλλογών. Έχει τιμηθεί από το Οικουμενικό Πατριαρχείο με το οφφίκιο του Άρχοντα Μαΐστορα.

## Παραπομπές


## Πηγές
* 

Κατηγορία:Έλληνες ποιητές
Κατηγορία:Νεοέλληνες ποιητές
Progress in Materials Science

Το περιοδικό ***Progress in Materials Science*** είναι επιστημονικό περιοδικό το οποίο δημοσιεύει αποκλειστικά και μόνο άρθρα ανασκόπησης (review works) που καλύπτουν τους περισσότερους τομείς της επιστήμης των υλικών, και το οποίο δημοσιεύεται από την εταιρεία Pergamon imprint του εκδοτικού οίκου Elsevier.

Ξεκίνησε την έκδοσή του 1949 με τον τίτλο *Progress in Metal Physics* με πρώτο επιμελητή (editor) τον καθηγητή Bruce Chalmers. Το έτος 1961 ο αρχικός τίτλος του περιοδικού τροποποιήθηκε σε αυτόν που πάρχει σήμερα, και το περιοδικό διεύρυνε τη θεματολογία του.

Το περιοδικό το έτος 2022 είχε δείκτη απήχησης 37,400, που σημαίνει ότι κατέχει μεγάλη αναγνωρισιμότητα με δείκτη εξαιρετικά υψηλό.

Κύριος επιμελητής του περιοδικού είναι ο καθηγητής E. Arzt από το αμερικανικό πανεπιστήμιο University of California - San Diego.

## Εξωτερικοί σύνδεσμοι
* ''Progress in Materials Science''

Κατηγορία:Επιστημονικά περιοδικά

## Παραπομπές
Βεσόρ

thumb|320px|Ο χείμαρρος Βεσόρ (''Ναχάλ ΧαΜπεσόρ'') με τις τοποθεσίες της Εποχής του Χαλκού και της Πρώιμης Εποχής του Σιδήρου καθώς και τις σύγχρονες πόλεις της περιοχής.
Ο **Βεσόρ** (, ή **Ουάντι Γάζα** (), είναι χείμαρρος στο νότιο Ισραήλ και την Παλαιστίνη. Ο χείμαρρος ξεκινά από το όρος Μποκέρ (κοντά στο Σντε Μποκέρ) και χύνεται στη Μεσόγειο Θάλασσα κοντά στην Αλ-Ζαχρά στη Λωρίδα της Γάζας. Περαιτέρω προς τα ανάντη σημειώθηκε ως Ουάντι ες-Σαλλάλεχ στον χάρτη του 1878, Έρευνα της Δυτικής Παλαιστίνης. Η περιοχή περιέχει πολλούς σημαντικούς αρχαιολογικούς χώρους.

Ο χείμαρρος είναι ο μεγαλύτερος στο βόρειο Νεγκέβ, και μαζί με τους μεγαλύτερους παραποτάμους του, τον Ναχάλ Γκεράρ, και τον χείμαρρο Βηρσαβεέ, φτάνει ανατολικά στην έρημο μέχρι και το Σντε Μποκέρ, το Γερουχάμ, τη Ντιμονά και το Αράντ. Το τμήμα της Γάζας του παράκτιου υδροφορέα είναι η μόνη σημαντική πηγή ύδατος στη Λωρίδα της Γάζας. Το Ουάντι Γάζα διασχίζει έναν υγρότοπο, την κοιλάδα της Γάζας, και από το 2012 χρησιμοποιείται ως χωματερή λυμάτων.

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Ισραήλ
Βέρα Γουίλιμπι

Η **Βέρα Γουίλιμπι** (αγγλικά: *Vera Williughby*, 1870-1939) ήταν Βρετανίδα καλλιτέχνιδα που ασχολήθηκε με την εικονογράφηση και τη ζωγραφική.

## Βιογραφία
Αν και παλαιότερα αναφερόταν ως γεννημένη στην Ουγγαρία, νεότερες έρευνες υποστηρίζουν ότι στην πραγματικότητα προερχόταν από το Σάουθ Νόργουντ της Μείζονος Περιοχής του Λονδίνου και πως η αναφορά περί ουγγρικής καταγωγής αποτελούσε προσωπική επινόηση για λόγους εντυπωσιασμού. 

Η Γουίλιμπι σπούδασε στη Σχολή Καλών Τεχνών Σλέιντ υπό τον Αλφόνς Λεγκρός και αρχικά ασχολήθηκε με τις υδατογραφίες, ωστόσο αργότερα στράφηκε στην εικονογράφηση. Ιδιαίτερα τη δεκαετία του 1920 αναδείχτηκε ως εικονογράφος βιβλίων και λοιπών εντύπων, ασχολούμενη παράλληλα και με τις διαφημιστικές αφίσες. Στις αρχές της ίδιας δεκαετίας εργάστηκε για λίγο καιρό και ως σχεδιάστρια θεατρικών σκηνικών, χρησιμοποιώντας το ψευδώνυμο *Βέρα Πέτροβνα*, ενώ το 1925 συνέγραψε και εικονογράφησε βιβλίο σχετικά με ταξίδι της στην Ελλάδα υπό τον τίτλο *A Vision of Greece*. 

Το διάστημα από το 1928 μέχρι το 1935 σχεδίασε αφίσες για λογαριασμό του Μετρό στο Λονδίνο, ενασχόληση που από κοινού με τις αναφορές για την προσωπική της ζωή την κατέστησαν γνωστή στο ευρύ κοινό. Κατά τη διάρκεια της καριέρας της συμμετείχε στις εκθέσεις της Διεθνούς Εταιρείας Γλυπτών, Ζωγράφων και Χαρακτών (αγγλικά: *International Society of Sculptors, Painters and Gravers*), η οποία διαλύθηκε το 1925.

Απεβίωσε το 1939. Έργα της ανήκουν στις συλλογές του Βρετανικού Μουσείου, καθώς και στα μουσεία Βικτωρίας και Αλβέρτου και Μεταφορών του Λονδίνου. Κόρη της ήταν η - επίσης - εικαστικός Αλθαία Γουίλιμπι (1904-1982).

## Φωτοθήκη

Αρχείο:The Judgement of Paris - Willoughby Vera - 1925.jpg|*Η κρίση του Πάρι* (1925).
Αρχείο:Theseus and Ariadne - Willoughby Vera - 1925.jpg|*Θησέας και Αριάδνη* (1925).
Αρχείο:Olympus - Willoughby Vera - 1925.jpg|*Όλυμπος* (1925).
Αρχείο:Philippides - Willoughby Vera - 1925.jpg|Ο *Φειδιππίδης* (1925)
Αρχείο:Decameron - J1.N4 - Willoughby Vera.png|Εικονογράφηση για το *[[Το Δεκαήμερο|Δεκαήμερο]]* του Βοκκάκιου.


## Παραπομπές


## Εξωτερικοί σύνδεσμοι
* 

Κατηγορία:Άγγλοι ζωγράφοι
Κατηγορία:Βρετανίδες καλλιτέχνιδες
Κατηγορία:Άγγλοι εικονογράφοι
Κατηγορία:Άγγλοι συγγραφείς
Κατηγορία:Άγγλοι περιηγητές
Fena

Η **Fena** (**Φένα**) αποτελούσε ελληνική αλυσίδα πολυκαταστημάτων πώλησης ειδών ένδυσης και υπόδησης με έδρα την Θεσσαλονίκη. Το 2008 διατηρούσε 4 πολυκαταστήματα στην Βόρεια Ελλάδα και αποτελούσε ταυτόχρονα εισαγωγέα επώνυμων ειδών ένδυσης. Η εταιρεία έληξε τις δραστηριότητές της έπειτα από υπαγωγή στον πτωχευτικό κώδικα το 2013.

## Ιστορία

### Ίδρυση
Με την σημερινή επωνυμία, η εταιρεία ιδρύθηκε το 1977 στο Ωραιόκαστρο υπό την μορφή βιοτεχνίας, γνωρίζοντας μεγάλη ανάπτυξη τις επόμενες δεκαετίες. Το 2000 κατασκευάστηκε το πρώτο πολυκατάστημα στον Φοίνικα με την επωνυμία **Fena Stock**, ενώ στην συνέχεια το 2002 λειτούργησε δεύτερο πολυκατάστημα στο κέντρο της Θεσσαλονίκης

Το 2005 εγκαινιάστηκε το πολυκατάστημα **Fena Fresh** το οποίο στεγάστηκε στον παλιό κινηματογράφο «Ηλύσια» ενώ την ίδια χρονιά δημιουργήθηκε κατάστημα εντός του εμπορικού κέντρου Mediterranean Cosmos. Την χρονιά εκείνη επιχείρηση είχε έσοδα 52 εκατομμύρια ευρώ και απασχολούσε περί τους 300 εργαζόμενους.

Η εταιρεία τα επόμενα χρόνια σύναψε συνεργασίες με επώνυμους οίκους μόδας και εισήγαγε προϊόντα ένδυσης από το εξωτερικό τα οποία δεν ήταν διαθέσιμα την εποχή εκείνη στην ελληνική αγορά.

### Αναστολή Δραστηριοτήτων
Στις αρχές της νέας δεκαετίας του 2010 η εταιρεία κατηγορήθηκε για την πώληση και διανομή ειδών ένδυσης τα οποία κρίθηκε πως αποτελούσαν απομιμήσεις, γεγονός το οποίο επηρέασε αρνητικά την εικόνα και το κύρος της εταιρείας. Την περίοδο εκείνη, η εταιρεία ανέστειλε την λειτουργία δυο καταστημάτων και βρέθηκε να αντιμετωπίζει σοβαρές οικονομικές δυσκολίες και υποχρεώσεις απέναντι σε πιστωτές και το ίδιο το δημόσιο.

Το 2013 η εταιρεία που διαχειριζόταν τα πολυκαταστήματα έκανε υπαγωγή στο άρθρο 99 του πτωχευτικού κώδικα, κίνηση η οποία δεν ήταν αποδεκτή με αποτέλεσμα την ολική αναστολή των εργασιών της και την έναρξη εκποίησης και πληστειριασμού του συνόλου των ακίνητων και κινητών αντικειμένων που περιέρχονταν στο κεφάλαιο της επιχείρησης.

## Παραπομπές


Κατηγορία:Ελληνικές επιχειρήσεις
Στικτοκαρδία

Η **στικτοκαρδία** (λατινική και επιστημονική ονομασία *Stictocardia*) είναι γένος δικοτυλήδονων φυτών, που ανήκει στην οικογένεια της περικοκλάδας, τα περιπλοκοειδή.

Οι στικτοκαρδίες είναι ιθαγενή φυτά σε ένα μεγάλο μέρος της Γης, το οποίο εκτείνεται στις τροπικές και υποτροπικές περιοχές του Παλαιού Κόσμου, μέχρι και τον Ειρηνικό Ωκεανό.

Σήμερα αναγνωρίζονται τα εξής δώδεκα είδη ως ανήκοντα στο γένος:

* *[[Stictocardia beraviensis]]*, (Vatke) Hallier f.
* *Stictocardia cordatosepala*, Ooststr.
* *Stictocardia discolor*, Ooststr.
* *Stictocardia incomta*, (Hallier f.) Hallier f.
* *Stictocardia laxiflora*, (Baker) Hallier f.
* *Stictocardia lutambensis*, (Schulze-Menz) Verdc.
* *Stictocardia macalusoi*, (Mattei) Verdc.
* *Stictocardia mojangensis*, (Vatke) D.F.Austin & Eich
* *Stictocardia neglecta*, Ooststr.
* *Stictocardia queenslandica*, (Domin) R.W.Johnson
* *Stictocardia sivarajanii*, Biju, Pushp. & P.Mathew
* *Stictocardia tiliifolia*, (Desr.) Hallier f.

## Παραπομπές


Στικτοκαρδια
ΣΔΕ

Το ακρωνύμιο **ΣΔΕ** μπορεί να αναφέρεται στα παρακάτω:

* Σχολείο δεύτερης ευκαιρίας
* Συνήθης διαφορική εξίσωση
Κρέιμερ

Το γερμανικής καταγωγής αγγλικό επώνυμο **Κρέιμερ** (*Cramer* ή *Kramer*), που ετυμολογείται από τη μεσαιωνική γερμανική λέξη *Krämer* = «πλανόδιος έμπορος, έμπορος μικροπραγμάτων», μπορεί να αναφέρεται σε κάποιο από τα παρακάτω πρόσωπα:

* Γουέιν Κρέιμερ (γεννήθ. 1965), Αμερικανός κινηματογραφιστής
* Γουέιν Κρέιμερ (γενν. 1948), Αμερικανός μουσικός, τραγουδοποιός και συνθέτης
* Έντι Κρέιμερ (γενν. 1942), Βρετανός μουσικός παραγωγός νοτιοαφρικανικής καταγωγής
* Έντνα Κρέιμερ (1902-1984), Αμερικανίδα μαθηματικός
* Έρικ Άλαν Κρέιμερ (γενν. 1962), Αμερικανός ηθοποιός
* Κέβιν Κρέιμερ (γενν. 1961), Αμερικανός πολιτικός
* Κέιν Κρέιμερ (γενν. 1956), Βρετανός εφευρέτης και επιχειρηματίας
* Κλαιρ Κρέιμερ (γενν. 1974), Αμερικανίδα ηθοποιός
* Λάρυ Κρέιμερ (1935-2020), Αμερικανός θεατρικός και γενικός συγγραφέας
* Μπίλυ Τζ. Κρέιμερ (γενν. 1943), Άγγλος τραγουδιστής της ποπ μουσικής
* Ρίτσαρντ Κρέιμερ (1889-1960), Αμερικανός ηθοποιός
* Ρίτσαρντ Μπεν Κρέιμερ (1950-2013), Αμερικανός δημοσιογράφος
* Ρόμπερτ Κρέιμερ (1939-1999), Αμερικανός σκηνοθέτης του κινηματογράφου
* Στάνλεϊ Κρέιμερ (1913-2001), Αμερικανός σκηνοθέτης και παραγωγός του κινηματογράφου
* Στέπφανι Κρέιμερ (γενν. 1956), Αμερικανίδα ηθοποιός και τραγουδοποιός
* Τζακ Κρέιμερ (1921-2009), Αμερικανός τενίστας
* Τζάνα Κρέιμερ (γενν. 1983), Αμερικανίδα τραγουδίστρια της μουσικής κάντρι και ηθοποιός
* Τζέρυ Κρέιμερ (γενν. 1936), Αμερικανός παίκτης του αμερικανικού ποδοσφαίρου
* Τζιμ Κρέιμερ (γενν. 1955), Αμερικανός μάνατζερ και τηλεοπτικός παρουσιαστής
* Τζόουυ Κρέιμερ (γενν. 1950), Αμερικανός μουσικός της ροκ μουσικής (ντράμερ)
* Τζόυ Κρέιμερ (γενν. 1973/4), Καναδός ηθοποιός
* Τζων Άντονυ Κρέιμερ (1793-1848), Άγγλος κλασικιστής, γεωγράφος και ιερέας
* Τζων Τζ. Κρέιμερ (γενν. 1934), Αμερικανός φυσικός
* Φίλιπ Τέιλορ Κρέιμερ (1952-1995), Αμερικανός μουσικός της ροκ
* Φλόυντ Κρέιμερ (1933-1997), Αμερικανός πιανίστας
* Φράνκ Λούις Κρέιμερ (1772-1848), Άγγλος βιολιστής και διευθυντής ορχήστρας
* Φραντς Κρέιμερ (1880-1958), Αμερικανός πρωταθλητής της ποδηλασίας
* Χίλτον Κρέιμερ (1928-2012), Αμερικανός κριτικός της τέχνης

Επιπλέον υπάρχουν τοπωνύμια και άλλες ονομασίες που προήλθαν από το επώνυμο, όπως τα εξής:

* Κρέιμερ (Βόρεια Ντακότα), οικισμός των ΗΠΑ
* Όρος Κρέιμερ, κορυφή στο Άινταχο των ΗΠΑ
* Kramer Guitars, αμερικανική εταιρεία

## Δείτε επίσης
* Κράμερ, η προφορά του επωνύμου στις άλλες γλώσσες
Γατζάρ

Το **Γατζάρ** (εβραϊκά: ע'ג'ר, αραβικά: غجر) είναι χωριό Αλεβιτών επί των συνόρων Ισραήλ-Λιβάνου. Το νότιο του τμήμα ορίζεται ως ισραηλινό τοπικό συμβούλιο, ενώ το βόρειο μισό του ανήκει στον Λίβανο. Δίπλα στο χωριό ρέει ο ποταμός Χασμπάνι. Βρίσκεται στο Βόρειο Διαμέρισμα, ανάμεσα στην Άνω Γαλιλαία και τα Υψίπεδα του Γκολάν, και ανακηρύχθηκε τοπικό συμβούλιο το 1982 αφού προσαρτήθηκε εν μέρει μαζί με τα Υψίπεδα του Γκολάν σύμφωνα με το Νόμο για τα Υψίπεδα του Γκολάν το 1981. Σύμφωνα με τα στοιχεία του Κεντρικού Γραφείου Στατιστικής στα τέλη Σεπτεμβρίου 2023 (εκτίμηση), 2.824 κάτοικοι ζούσαν στο ισραηλινό τμήμα του Γατζάρ. Είναι ο μόνος οικισμός στο Ισραήλ όπου η πλειοψηφία των κατοίκων του είναι Αλεβίτες.

## Παραπομπές


## Εξωτερικοί σύνδεσμοι
* 

Κατηγορία:Αμφισβητούμενα εδάφη στην Ασία
Λιτάνι

[thumb|200px|right|Ο Λιτάνι με βυσσινί, η λιβανέζικη πρωτεύουσα [Βηρυτός με κόκκινο]]

Ο ποταμός **Λιτάνι** (αραβικά: نهر الليطاني, *Ναχρ αλ-Λιτάνι*) είναι σημαντικός υδάτινος πόρος στον νότιο Λίβανο. Ο ποταμός διασχίζει την εύφορη Κοιλάδα Μπεκάα, δυτικά της Μπάαλμπεκ, γνωστής κατά την αρχαιότητα ως Ηλιούπολις, και εκβάλλει στη Μεσόγειο Θάλασσα βόρεια της Τύρου. Με μήκος που υπερβαίνει τα 140 χλμ, είναι ο μεγαλύτερος ποταμός στον Λίβανο με μέση ετήσια ροή 920 εκατομμύρια κυβικά μέτρα, περίπου. Τα ύδατα του Λιτάνι πηγάζουν και ρέουν εξ ολοκλήρου εντός των συνόρων του Λιβάνου. Είναι σημαντική πηγή ύδρευσης, άρδευσης και υδροηλεκτρικής ενέργειας τόσο στον νότιο Λίβανο όσο και στην χώρα συνολικά.

Ο ποταμός ήταν γνωστός την ελληνιστική περίοδο με το όνομα **Λεόντης**.

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Λιβάνου
Κληματόκληθρα

Η **κληματόκληθρα** (λατινική και επιστημονική ονομασία *Clematoclethra*) είναι γένος δικοτυλήδονων φυτών, που ανήκει στην οικογένεια του ακτινίδιου, τα ακτινιδιοειδή. Το γένος περιλαμβάνει περί τα 20 είδη, όλα ενδημικά των υποτροπικών και εύκρατων περιοχών της κεντρικής και της δυτικής Κίνας. Η ονομασία του γένους ετυμολογείται από τις αρχαίες ελληνικές λέξεις *κληματίς* (= κληματσίδα, χαμόκλαδο) και *κλήθρα* (= σκλήθρο).

Η μονοφυλετικότητα της ομάδας υποστηρίζεται από γενετικά δεδομένα, όσο και από χαρακτηριστικά της κυτταρικής βιολογίας μελών του γένους. Επίσης υπέρ της μονοφυλετικότητας του γένους συνηγορούν μικρομορφολογικά χαρακτηριστικά των τριχωμάτων των φύλλων. Πάντως οι ακριβείς εξελικτικές σχέσεις του γένους με τα άλλα δύο γένη της οικογένειας *Actinidiaceae*, τα *[[Actinidia]]* και τη *[[Saurauia]]*, δεν είναι αποσαφηνισμένες.

Τα χαρακτηριστικά των ανθέων της κληματόκληθρας είναι παρόμοια με εκείνα των ανθέων των άλλων γενών της οικογένειας. Οι κυριότερες διαφορές μεταξύ τους είναι ότι τα άνθη των φυτών του γένους *Clematoclethra* έχουν δέκα στήμονες και όχι περισσότερους, καθώς και ότι έχουν ενωμένο και κοίλο στύλο που φέρει αυλακώσεις, ενώ ο στύλος των άλλων δύο γενών είναι ελεύθερος. Τα είδη του γένους έχουν χαρακτηρισθεί άλλα ως δίοικα φυτά και άλλα ως μόνοικα, και μάλιστα και μονοκλινή.

## Παραπομπές


Κληματοκληθρα